༈ །སྔགས་སྲུང་མའི་སྲོག་འཁོར་བྲི་ཡིག་བཞུགས་སོ། །ཨོཾ་སྭསྟི། རིག་འཛིན་
གཏེར་བདག་གླིང་པའི་གཏེར་བྱོན་ཨ་ཏི་ཟབ་དོན་སྙིང་པོའི་བཀའ་སྲུང་ཨེ་ཀ་ཛ་ཊཱིའི་སྲོག་འཁོར་བྲི་ཐབས་ནི། དབང་ཐོབ་ཅིང་དམ་ཚིག་ལ་གནས་པའི་སྔགས་པས། དཔྱིད་ར་བའི་ཚེས་བཞིའི་ཉིན་
གུང་ལ་ཤར་ནས་ནུབ་ཏུ་ཁ་བ་ལྟ། དེ་བཞིན་དུ་དབྱར་རའི་བཅུ་བདུན་གྱིས་སྲོད་ལ་བྱང་ནས་ལྷོ། སྟོན་རའི་བཅུ་དྲུག་གི་ནམ་ལངས་ལ་ལྷོ་ནས་བྱང་། དགུན་རའི་བཅོ་ལྔའི་ས་སྲོས་ལ་ནུབ་ནས་ཤར་དུ་
བལྟས་ལ་གྲོ་ག་འམ། ཤིང་ཤུན་ནམ། དུར་ཁྲོད་ཀྱི་རས་ལ་འཁོར་ལོ་མུ་ཁྱུད་རིམ་པ་བཞིར་བསྐོར་བའི་དབུས་སུ། ཏྲཀྲ། དེའི་མགོ་ནས་བརྩམས་ཏེ་གཡས་བསྐོར་དུ། ཨོཾ་བཛྲ་མ་ཧཱ་ཀྲོ་དྷ་པདྨ་ཀྲོ་དྷཱི་
ཤྭ་རཱི་བཛྲ་ཀཱི་ལི་ཀཱི་ལ་ཡ་མ་ཧཱ་ཡ་ཀྴ་ཀཱ་ལ་རཱུ་པ་ཀརྨ་རཾ་རཾ་ཛྭ་ལ་རཾ་ཧཱུྃ་ཕཊ྄ཿ མ་མ་ཏྲག་རཀྴ་ཁ་མུ་ཏྲ༔ མུ་རུ་མུ་རུ་ཧཱུྃ་བྷྱོ་ཧཱུྃ༔ རཀྨོ་ཏེ་ཀེ་ཡ་ཙ་ཛཿལ་བྷྱོཿརུ་ལུ་རུ་ལུ་མ་ཏི་བྷྱོ༔ སརྦ་སིདྡྷི་མྨེ་པྲ་ཡ་ཙྪནྟུ་སརྦ་
ཤཱ་ཏཱུན་བིགྷྣ་ན་མཱ་ར་ཡ་ཕཊ། ཅེས་བྲི། དེ་རྒྱབ་མུ་ཁྱུད་ལ། ཨོཾ་རོ་རུ་ཨེ་ཀ་ཛ་ཊཱི་སྙིང་ཁ་རཀྨོ་རུ་ལུ་རུ་ལུ་ཧཱུྃ་བྷྱོ་ཧཱུྃ་ཛཿཛཿ ཞེས་ཚར་དུ་ཤོང་བྲི། དེ་རྒྱབ་མུ་ཁྱུད་ལ་འཁོར་ལོ་རྩིབས་བཞི་ལ་ས་བོན་གྱི་

མགོ་ནས་བརྩམས་ཏེ་གཡས་བསྐོར་དུ། སྟེང་གི་རྩིབས་ལ་མ་མ་ཏྲཀྲ་རཀྴ་ཁ་མུ་ཏྲ་སརྦ་སིདྡྷི་མྨེ་པྲ་ཡཙྪནྟུ་སརྦ་ཤཱ་ཏྲཱུན་བིགྷྣཱན་མཱ་ར་ཡ་ཕཊ། དེ་བཞིན་དུ་གཡོན་རྩིབས་ལ། མུ་རུ་མུ་རུ་ཧཱུྃ་བྷྱོ་ཧཱུྃ་སརྦ་སིདྡྷི་
མྨེ་པྲ་སོགས་གོང་ལྟར། མདུན་རྩིབས་ལ་རཀྨོ་ཏེ་ཀེ་ཡ་ཙ་ཛཿལ་བྷྱོ་སརྦ་སིདྡྷི་སོགས། གཡས་རྩིབས་ལ་རུ་ལུ་རུ་ལུ་མ་ཏི་བྷྱོ་སརྦ་སིདྡྷི་སོགས། དེ་རྒྱབ་ཀྱི་མུ་ཁྱུད་ལ་མ་མ་ཏྲཀྲ་རཀྴ་སྙིང་ཐུམ་རྦད་མྱོག༔
ཐུམ་རྦད་སྙིང་གཟེར་སྲོག་འདར་ཡེང་ཐུམ༔ སྲོག་ཏྲིག་ཏྲིག་ཤམ་ཁྱེར་བྷྱོ༔ ཨོཾ་མ་མ་སྲོག་གཏུབ་ལེ་སོད༔ རཀྨོ་སྙིང་ཁྲགས་མ་ཡ་བྷྱོ༔ ཨོཾ་མ་མ་ཏྲག྄་རཀྴ་སྙིང་ཐུམ་སོགས་ནས་ཤམ་ཁྱེར་བྷྱོ༔ ཞེས་
རྦད་སྔགས་གོང་ལྟར་མཐར། ཙ་ཙ་ཤི་ཤི་ལི། སྙིང་ཁྲག་འདྲེད་ཤལ་པུ་ཙ་ཙ་ཡ་མར་སྙིང་སྙིང་དུ་སྙིང་ཐུམ་ཤགཿ མ་མ་ཨེ་ཀ་ཛ་ཊཱི་སྲོག་ཐུམ་རྦད༔ དེ་བཞིན་དུ། ཨོཾ་མ་མ་ཏྲཀྲ་སོགས། མ་མ་རཀྨོ་
སྙིང་ཀུ་རུ་ཛཿཛཿསྙིང་སྲོག་ཁོས༔ ཨོཾ་མ་མ་ཏྲཀ྄་སོགས། མ་མ་ཨེ་ཀ་ཛ་ཊཱི་སྙིང་ཐུམ་ཛཿཞེས་བྲི། རཀྟ། གི་ཝཾ། གུར་གུམ། བདུད་རྩི་རྣམས་ཀྱིས་བྱུག །ནལ་བུའི་སྙིང་དངོས་སམ་སྙིང་གི་ཕྱེ་མ་ས་
སྤྱིན་དང་སྦྱར་ནས་སྙིང་གཟུགས་བཅོས་པའི་རྩ་སྦུགས་སུ་གཞུག །རབ་གནས་གྲུབ་ནས་རྟེན་གཏོར་དང་ཉེ་བར་བཞག་གོ། །མངྒ་ལཾ། ༈ །རྡོ་རྗེ་གཡུ་སྒྲོན་མའི་སྲོག་འཁོར་བྲི་ཡིག་བཞུགས་སོ། །

༄༅། །ཨོཾ་སྭ་སྟི། །རྡོ་རྗེ་གཡུ་སྒྲོན་མ་ཕྱི་ནང་གསང་བའི་སྲོག་འཁོར་གཅིག་ཏུ་འདུས་པ་མཁས་གྲུབ་ཆེན་པོའི་ཕྱག་ལེན་མ་ནི། གཞི་དཀར་པོའི་དབུས་སུ་ལྟེ་བ་མཐིང་གར། བྃ་དེའི་མཐར་པད་
འདབ་བཞི་ཕྱོགས་མདོག་ལ། ཤར་ནས་གཡས་བསྐོར་དུ། ཧ་རི་ནི་ས། དེའི་ཕྱི་རོལ་དུ་མུ་ཁྱུད་དང་པོ་དམར་སྨུག་ལ། ཨོཾ་ཧྲཱིཿཧ་རི་ནི་ས་ལོ་ཀ་སིདྡྷི་ཨ་ཀཪྵཱ་ཡ་ཁུག་ཁུག་སྡུས་སྡུས་ཛ་ཛཿཙིཏྟ་ཧྲཱིཾ་ཧྲཱིཾ༔
པཉྩ་ཌཱ་ཀི་ནཱི་ས་པ་རི་ཝ་རཱ་རྞི་ཤྲ་ཡ་ཏྭེ་དཾ་སྠི་རཾ་ཏིཥྛནྟུ། ཨ་ཧཉྩ་ས་ཏྭེཥུ་ཙ་ཏུཿཀརྨཱ་རྣཱཾ་སིདྡྷི་དེ་ཧི། མུ་ཁྱུད་གཉིས་པ་དམར་ཆེན་ལ། ཨྃ་ཧྲཱིཿབཛྲ་པྲ་མོ་ཧ་ཧྲཱིང་ཧྲཱིང་སྡུས་སྡུས་ཨཱ་ཀཪྵཱ་ཡ་ཁུག་ཛཿ པཉྩ་ཌཱ་ཀི་
ནཱི་སོགས་གོང་ལྟར། གསུམ་པ་དཀར་པོ་ལ། ཨོཾ་བཛྲ་པྲ་མོ་ཧ་ཧྲཱིང་ཧྲཱིང་སྭཱ་ཧཱ། ཞེས་དང་། དབྱངས་གསལ་བྱེད་རྟེན་སྙིང་བཅས་པའི་མཐར། པཉྩ་ཌཱ་ཀི་ནཱི་སོགས་སྤེལ་ཚིག་དང་། བཀྲ་ཤིས་པའི་
ཚིགས་བཅད། སུ་པྲ་ཏིཥྛ་བཅས་བྲི། དེ་རྒྱབ་རྡོ་རྭ་དང་། ནོར་འཛིན་པ་ཏྲས་བསྐོར། བདུད་རྩི་དང་། དྲི་བཟང་། འབྲུ་སྨན་སོགས་ཀྱིས་བྱུགས། རབ་གནས་བྱས་ལ་དར་དམར་པོས་དྲིལ།
ཤེལ་དང་། བྱེ་རུ། གཡུ་བཅས་ཟ་འོག་དམར་པོའི་ཁུག་མར་གཞུག །དེ་ཉིད་མཎྜལ་པདྨ་འདབ་མ་བཞི་པའི་སྟེང་དུ་ཐོད་པ་བདུད་རྩིས་བཀང་བའི་ཁར་མེ་ལོང་ཆོས་འབྱུང་སུམ་བརྩེགས་བྲིས་བའི་

ནང་དུ། ཧྲཱི་ཧ་རི་ནི་ས་ལོ་ཀ་སརྦ་སིདྡྷི་ཕ་ལ་ཁུག་ཛཿ ཏྲི་ལོ་ཀ་སརྦ་བྷ་བ་པཱ་ཤཾ་ཀུ་རུ་ཧོ༔ ཞེས་བྲིས་པ་སྟེང་དུ་བཞག །དེའི་རྒྱབ་ཏུ་ཕྱི་སྒྲུབ་གཙོ་མོ་སྐུ་མདོག་དཀར། དར་དཀར་འདུང་མ་དང་།
གསེར་གཡུས་བརྒྱན་པ། གཡས་ནོར་བུ། གཡོན་མེ་ལོང་། དར་ཐོད་དང་མེ་ཏོག་ཕྲེང་བས་མཛེས་པ། ཞི་འཛུམ་སྐྱིལ་ཀྲུང་ཕྱེད་པས་རིན་ཆེན་ཁྲི་དང་པད་ཟླ་ལ་བཞེངས་པ། འཁོར་རང་འདྲ་བཞི་
དང་བཅས་པའི་བྲིས་སྐུ་དང་། གཡས་སུ་དར་སྣ་ལྔ་དང་མེ་ལོང་གིས་བརྒྱན་པའི་མདའ་དར། གཡོན་དུ་དཀར་མངར་གྱི་གཏོར་མ། མདུན་དུ་ཉེར་སྤྱོད་བཅས་བཤམ་མོ། མངྒ་ལཾ། ༈ །སློབ་
དཔོན་སཱ་པ་རི་པའི་ལུགས་ཀྱི་རྡོ་རྗེ་རྣམ་པར་འཇོམས་པའི་སྲུང་འཁོར་འབྲི་བའི་ཚུལ་ནི། དར་རམ། རས་སམ། ཤོག་བུ་ལ་འཁོར་ལོ་རྩིབས་དྲུག་པ་ལྟེ་བ་མུ་ཁྱུད་དང་བཅས་པ་དང་། དེའི་ཕྱི་རོལ་
ཏུ་འཁོར་ལོ་རྩིབས་བརྒྱད་མུ་ཁྱུད་དང་བཅས་པ་བྲི། ལྟེ་བར། ཨོཾ་སརྦ་བཛྲ་ཀུ་ལཾ་ཨཱ་བར་ཏ་ཡ་སྭཱ་ཧཱ། ཞེས་དང་། རྩིབས་དྲུག་ལ་མདུན་ནས་བརྩམས་ཏེ་གཡས་བསྐོར་དུ། དྷ་ར༡། དྷ་ར༢། དྷི་
རི༣༑ དྷི་རི༤། དྷཱུ་རུ༥། དྷཱུ་རུ༦། ཞེས་པ་རྣམས་དང་། མུ་ཁྱུད་ལ། ཀ་ཁ་ག་གྷ་ང་སོགས་གསལ་བྱེད། དེའི་ཕྱི་རོལ་གྱི་རྩིབས་བརྒྱད་ལ། ཨོཾ་མ་ཏཾ་སྠི་ར་༡བཛྲ་དྷཱ་ར་ཡ་སྭཱ་ཧཱ། ཨོཾ་སུ་ཏི་སྠི་ར་

༄༅། །བཛྲ་༢དྷཱ་ར་ཡ་སྭཱ་ཧཱ། ཨོཾ་པྲ་༣ཏི་སྠི་ར་བཛྲ་དྷཱ་ར་ཡ་སྭཱ་ཧཱ། ཨོཾ་མ་ཧཱ་བཛྲ་༤དྷཱ་ར་ཡ་སྭཱ་ཧཱ། ཨོཾ་ཨ་༥པྲ་ཏི་ཧ་ཏ་བཛྲ་དྷཱ་ར་ཡ་སྭཱ་ཧཱ། ཨོཾ་ཨ་༦མོ་གྷ་བཛྲ་དྷཱ་ར་ཡ་སྭཱ་ཧཱ། ཨོཾ་ཨེ་ཧྱེ་ཧི་བཛྲ་དྷཱ་ར་ཡ་
སྭཱ་ཧཱ། ཨོཾ་ཤྲི་གྷྲཾ་བཛྲ་དྷཱ་ར་ཡ་སྭཱ་ཧཱ། དེའི་ཕྱིའི་མུ་ཁྱུད་ལ་དབྱངས་བཅུ་དྲུག་དང་། ཡེ་དྷརྨཱ་གང་བསྲུང་བའི་སྤེལ་ཚིག་དང་བཅས་པ་བྲི། གུར་གུམ་དང་། གི་ཝཾ། ཤུ་དག་རྣམས་ཀྱིས་བྱུགས།
འཁོར་ལོའི་མུ་ཁྱུད་རྣམས་གཞལ་ཡས་ཁང་དང་། ཡིག་འབྲུ་རྣམས་རྣམ་འཇོམས་གཙོ་འཁོར་དུ་བསྐྱེད་བསྟིམ་མཆོད་བསྟོད་བྱ། འདོད་དོན་གསོལ། སྔགས་རྣམས་བཟླས་པའི་མེ་ཏོག་འཐོར་ཞིང་
བརྟན་བཞུགས་བྱས་རྗེས་རྟེན་དང་བརྟེན་པར་བཅས་པ་ཡོངས་སུ་གྱུར་པ་ལས་བྲིས་པའི་འཁོར་ལོའི་རྣམ་པ་ཇི་ལྟ་བར་བསམས་ཤིས་བརྗོད་རྒྱས་པར་བྱ། གྲུ་བཞིར་ལྟེབས་ལ་ཚོན་སྐུད་སྣ་ལྔས་དཀྲིས་
ཏེ་གང་བསྲུང་པའི་མགུལ་དུ་བཏགས་པས་གནོད་པ་སྤྱི་དང་། ཁྱད་པར་སྟེང་གདོན་གཟའི་གནོད་པ་ཐམས་ཅད་ལས་སྲུང་བར་འགྱུར་རོ། ༈ །དཔལ་དུར་ཁྲོད་བདག་པོའི་རྟེན་བཅའ་ཚུལ་ནི། མཎྜལ་
རེ་ཁཱ་ཟླུམ་སྐོར་གྱི་དབུས་སུ་དུང་མགྲོན་ཁ་སྤྲོད་དུ་བྲིས་པའི་སྟེང་དུ་ཚོམ་བུ་ཆེ་བ་གཅིག །ཕྱི་རོལ་གྱི་ཕྱོགས་མཚམས་སུ་བརྒྱད། དེའི་དབུས་སུ་མི་རྐང་གི་ཁྲིའུའི་ཁར་ཐོད་པ་དུམ་གཅིག་ནང་མར་གྱིས་

བྱུགས་པའི་དབུས་སུ་ཆང་བུའི་གཏོར་མའམ་ཟླུམ་གཏོར་དཀར་པོ་རྒྱན་ལྡན་ལ་མཛོ་དྲིལ་གྱི་ཤ་མ་གཏོགས་པའི། རི་བོང་གི་ཤ་གཙོར་གྱུར། གཡག་རྒོད་སོགས་ཀྱི་ཤ་སྣ་གཙང་མ། དཀར་གསུམ།
མངར་གསུམ། ཤིང་ཏོག་འབྲུ་སྨན་རིན་པོ་ཆེ་དར་ཟབ་སོགས་ཀྱིས་གཏམས། དེའི་སྟེང་དུ་དུང་དང་། མགྲོན་བུ། རིན་ཆེན་ལྔ་དངོས་སམ། དེ་བསྲེས་པའི་ས་སྤྱིན་ལས་དུར་ཁྲོད་བདག་པོ་ཡབ་
ཡུམ་གྱི་སྐུ་མངོན་རྟོགས་ལྟར་བཞེངས་པའི་ཐུགས་ཀར་དར་དམར་ལ་གསེར་གྱིས། ཨོཾ་གྷྲྀ་རཱ་ཛ་གྷྲྀ་རཱ་ཛ་ཀུ་མ་ཀུ་མ་ཁུཾ་ཐིས་སྭཱ་ཧཱ། བྲིས་པ་བུད་མེད་ཀྱིས་མ་རེག་པའི་གསེར་ཐིག་པོ་དང་མཉམ་དུ་དར་
སེར་གྱིས་བསྒྲིལ་ལ་གཞུག །ལྟོ་བར་དར་རམ་རས་དཀར་པོ་ལ་དྲི་བཟང་གིས་སྦྱངས་པའི་མཚལ་གྱིས་འཁོར་ལོ་རྩིབས་བརྒྱད་མུ་ཁྱུད་དང་བཅས་པ། དབུས་སུ། ཨོཾ། རྩིབས་བརྒྱད་ལ་རི༷ན་པོ༷་ཆེ༷་
བརྒྱད༑ མུ་ཁྱུད་ལ། ཨོཾ་གྷྲྀ་རཱ་ཛ་གྷྲྀ་རཱ་ཛ་ཀུ་མ་ཀུ་མ་ཁུམ་ཐིས་རཏྣ་གྷྲྀ་རྩི་མྃ་མི་སེམས་སྒུལ་སྒུལ་སྭཱ་ཧཱ། ཞེས་གཡས་བསྐོར་དུ་བཀོད། དྲི་བཟང་གིས་བྱུགས་པ་གཞུག །དེའི་གཡས་སུ་ནང་གི་རྟེན་
འབྲུ་སྣ་ཚོགས་ལ་རིན་པོ་ཆེ་བརྡར་བས་བཞེངས་པའི་སྐུ་དང་། གཡོན་དུ་དུར་ཁྲོད་ཀྱི་རས་ལ་བྲིས་པའི་སྐུ་རེའང་བཞག །སྟེང་དུ་དར་དཀར་པོའི་གུར་ཕུབ་བོ། ༈ །ནོར་ལྷ་དབྱུ་གུ་མཆེད་གསུམ་གྱི་

༄༅། །རྟེན་བཅའ་བ་ནི། རོ་རས་སམ་ཤིང་ཤུན་ལ། པད་རཱཀ །སིནྡྷཱུ་ར། ཙནྡན་དམར་པོ། གུར་གུམ་རྣམས་བསྲེས་པས་ལྷ་མོ་མཆེད་གསུམ་ཀ་མཛེས་འཛུམ་སྐུ་ཤ་རྒྱས་ཤིང་སྒེག་པ། དར་དང་
རིན་པོ་ཆེ་དང་རུས་པའི་རྒྱན་ཅན། གཡས་པས་གཏེར་བུམ་འདེགས་པའི་ཚུལ་དང་། གཡོན་ཐུགས་ཀར་ནོར་བུ་འཛིན་པ། ཞབས་གཡས་བསྐུམ། གཡོན་བརྐྱང་གར་སྟབས་གདན་མེ་ཏོག་དམར་
སེར་རབ་ཏུ་རྒྱས་པ་ཅན་བྲི། སྐྱ་བྲིས་ཟིན་ནས་སོ་སོའི་ཐུགས་ཀར་སྔགས་རྣམས་གོང་གི་ཚོན་གྱིས་བྲི་ཏེ། དེའང་ལྷ་མོ་དབུས་མའི་ཐུགས་ཀར། ཨོཾ་ན་མ་ཤུཀྵ་ཎ་བཱ་སུ་མུ་ཁྃ་མ་ཧཱ་པི་ཤཱ་ཙི་ན་ཡེ་སྭཱ་ཧཱ།
གཡས་མའི་ཐུགས་ཀར་ཨོཾ་ཨ་ན་ལེ་ཀུཎྜ་ལི་གྲྀཧྞ་པི་ཤཱ་ཙི་ན་ཡེ་སྭཱ་ཧཱ། གཡོན་མའི་ཐུགས་ཀར། ཨོཾ་ཨི་ལི་ཀི་ལི་སི་ལི་ཀི་ཀི་ལི་སྭཱ་ཧཱ། ཞེས་བྲིས་པ། དབུས་ཀྱི་ལྷ་མོ་སྐུ་མདོག་མཐིང་། གཡས་
ལྗང་༑ གཡོན་དམར་པོར་བྱ། རྒྱབ་ཏུའང་གོང་གི་སོ་སོའི་སྙིང་པོའི་མཐར། སྒྲུབ་པ་པོ་རང་གི་མིང་ངམ། སྤྱིར་བཏང་། བདག་ཅག་དཔོན་སློབ་ཡོན་མཆོད་འཁོར་དང་བཅས་པ་ལོག་པའི་འཚོ་བ་མ་
ཡིན་པའི་ཆོས་དང་མཐུན་པའི་ཟས་གོས་ནོར་གསུམ་གྱི་འབྱོར་པ་ཕུན་སུམ་ཚོགས་པའི་དངོས་གྲུབ་མ་ལུས་པ་སྩལ་དུ་གསོལ། ཞེས་དང་། སུ་པྲ་ཏིཥྛ་བྲི། མགྲོན་བུ་བུ་མ་གསུམ་གྱི་ནང་དུ་གོང་གི་

སྔགས་གསུམ་སོ་སོར་མཐིང་ཤོག་ལ་གསེར་གྱིས་བྲིས་པ་བཅུག་པ་དང་། བྱི་རུ་གསུམ། མུ་ཏིག་གསུམ་བཅས་དར་དམར་པོས་དྲིལ་བ་ནི་བླ་རྡོ་སྟེ། སྒྲུབ་པའི་དུས་སུ་མེ་ཏོག་གི་ཚོམ་བུ་ལྔའི་དབུས་སུ་
ལྷ་མོའི་སྐུ་རྣམས་དང་། སོ་སོའི་མདུན་དུ་བླ་རྡོ་རྣམས་བཞག །ལས་སྦྱོར། རི་དྭགས་རྒྱའི་ལྤགས་པ་གད་བརྡར་བྱས་པ་ལ། བྱི་བ་ཁ་སྤྲོད་རིན་པོ་ཆེ་སྐྱུགས་པའི་སྦོ་འོག་ཏུ་ནོར་བུ་མང་དུ་འཁྱིལ་བ་
གསེར་གྱིས་བྲི། ཁ་དོག་ལས་སོ་སོར་བཤད་ཀྱང་། སྤྱིར་བཏང་ལྗང་སེར་བྱ། རྒྱབ་ཏུ་བྱི་བ་གཡོན་མའི་མགོ་ནས་བརྩམས་ཏེ་སྔགས་མགོ་ཕྱིར་བསྟན་དབུ་ཅན་ཚེག་ཡོད་ཀྱིས། ཨོཾ་སྭསྟི་སྒོ་རུ་སྲུངས།
སྒོ་རུ་སྐྱོབས། ཨོཾ་མ་མ་ཏི་སྒོ་རུ་སྲུངས་སྒོ་རུ་སྐྱོབས། ནོར་བདག་གསེར་གྱི་བྱི་བ་ཕོ་མོས་བདག་ལ་གསེར་དངུལ་འབྲུ་ནོར་དར་གོས་བཟའ་བཏུང་སོགས་ཆོས་མཐུན་གྱི་འབྱོར་པ་ཡིད་ལ་གང་འདོད་པ་
ཐམས་ཅད་སྩལ་དུ་གསོལ། ཞེས་བྲི། དེའི་ཕྱིར་མགོ་འཛུག་ལུགས་སོགས་གོང་ལྟར་ལ། མཁ༷འ་འ༷གྲོ་མ༷་གསུམ༷་གྱི༷་སྔགས་དང་། ཨོཾ་ཨཾ་པ་ཀྃ་པ་ཞི་བ་ལ། ཨོཾ་མ་སེ་ལ་དུམ་བུ་ཞི་སྭཱ་ཧཱ། ཞེས་
དང་༑ ཤོང་ན་དེའི་མཇུག་ཏུ་ཡེ་དྷརྨཱ་བྲི། མ་ཤོང་ན་དབུས་ཀྱི་ཆར་བྲི། སྟོང་པར་ལུས་ན་ཡེ་དྷརྨཱའི་མཇུག་ཏུ་གོང་གི་འདོད་གསོལ་བྲི་སྟེ། གང་ལྟར་ཡང་ཕྲེང་གཅིག་གིས་འགྲིག་པར་བསྐོར། དེ་ལྷ་

༄༅། །མོ་གསུམ་དུ་བསྐྱེད་བསྟིམ་རབ་གནས་བྱ། བསྙེན་སྒྲུབ་ཟིན་ནས། རྫའམ་ཤིང་སྒྲོམ་ལྟ་བུའི་ནང་དུ་བུམ་རྫས་ཉེར་ལྔ་ཁྲོལ་བུ་དང་། གཡང་ཅན་གྱི་རྫས། ཟས་གོས་ནོར་སྣའི་བུང་ཀྱིས་
བཀང་བའི་དབུས་སུ། རྒྱབ་ཀྱི་ཆར་ལྷ་མོ་གསུམ་གྱི་སྐུ་ཙཀ །སོ་སོའི་མདུན་དུ་བླ་རྡོ་དར་ཐུམ། མདུན་དུ་ལྷ་མོའི་སྐུ་ལ་ཞལ་ཕྱོགས་པའི་ཚུལ་གྱིས་ལས་སྦྱོར་བྱི་བའི་གཟུགས་བཞག་པའི་བར་ཐམས་
ཅད་ཀྱང་རིན་ཆེན་འབྲུ་སྨན་གྱིས་ལེགས་པར་གཏམས་ལ་ཁ་ཆོད་རྒྱབ་ཕྱི་ལའང་རྩི་ཚོན་དང་བཀྲ་ཤིས་པའི་རྟགས་སམ་ནོར་བུ་འབར་བ་སོགས་བྲིའོ། ༈ །རཏྣའི་གཏེར་བྱོན་ཐུགས་སྒྲུབ་ཡང་སྙིང་
འདུས་པའི་ཐོད་སྒྲུབ་ཀྱི་འཁོར་ལོ་ནི། བྲི་གཞི་བཟང་པོར་གསེར་རམ་མཚལ་གྱིས་ཙཀྲ་མུ་ཁྱུད་གསུམ་པའི་ལྟེ་བར། ཡིད་བཞིན་འདོད་པ་ཀུན་འབྱུང་བའི༔ ཐོད་པ་ནོར་བུ་རིན་པོ་ཆེས༔ བདག་ལ་
མི་ནོར་ཟས་གསུམ་གྱི༔ དངོས་གྲུབ་མ་ལུས་སྩལ་དུ་གསོལ༔ ཞེས་བྲི༔ དེའི་ཕྱི་མུ་ཁྱུད་དང་པོ་ལ། རྩིབས་བཞིར་བཅད་པའི་རྩིབས་རྣམས་སུ། ཨོཾ་རཏྣ་མ་ཧཱ་ཀཱ་པ་ལ་